পার্পল লাইনে বাড়ল মেট্রো, কবে থেকে শুরু পরিষেবা?

কলকাতা: মেট্রোয় (Kolkata Metro) যাত্রীদের জন্য সুখবর। আগামী সোমবার অর্থাৎ ১ ডিসেম্বর থেকে কলকাতা মেট্রো রেলের পার্পেল লাইনে (Kolkata Metro Purple Line) বাড়তে চলেছে পরিষেবার সময়। যাত্রীদের সুবিধার্থে বাড়তে চলেছে মেট্রোর সংখ্যাও (Increased Services Purple Line)। এমনটাই জানানো হয়েছে কলকাতা মেট্রো রেল কতৃপক্ষের তরফে। মেট্রো সূত্রে খবর, পার্পল লাইনে সপ্তাহের দিনগুলিতে আরও মেট্রো পরিষেবা পরিচালিত হতে চলেছে। সেইসঙ্গে পার্পল লাইনের পরিষেবার সময়ও বাড়ানো হবে। মাঝেরহাট স্টেশন থেকে পূর্ব রেলের লোকাল ট্রেন পরিষেবা গ্রহণকারী শহরতলির যাত্রীদের জন্য উপকারী হবে।

জোকা থেকে মাঝেরহাট পর্যন্ত এই 7.75 কিলোমিটারের মেট্রো পথে অনেক যাত্রীরাই মাঝেরহাট পর্যন্ত মেট্রো পরিষেবা গ্রহণ করে পূর্ব রেলের রুটে ট্রেনে যাতায়াত করেন। প্রতিদিন যাত্রীরা পার্পল লাইনের মেট্রো পরিষেবা ব্যবহার করেন। এছাড়াও পার্পল লাইনে মেট্রো পরিষেবা বৃদ্ধির ফলে পূর্ব রেলওয়ের শিয়ালদহ-বজবজ লাইনের যাত্রীরা সকাল এবং সন্ধ্যার সময় উপকৃত হবে। তাই সেই সব শহরতলীর যাত্রীদের কথা মাথায় রেখেই এবার প্রতিদিন আরও বেশি সংখ্যায় মেট্রো পরিষেবা চালাবার সিদ্ধান্ত নিয়েছে কর্তৃপক্ষ।

আরও পড়ুন: ধর্মেন্দ্রর স্মরণ সভায় আবেগতাড়িত ববি-সানি

আগামী ১ ডিসেম্বর সোমবার থেকে এই নতুন সময়সূচি মাফিক চলবে পার্পল লাইনে মেট্রো পরিষেবা। সোমবার থেকে শুক্রবার পর্যন্ত ৮০টি পরিষেবার ৪০টি আপ এবং ৪০টি ডাউন এর পরিবর্তে ৮৪টি পরিষেবা ৪২টি আপ এবং ৪২টি ডাউন পরিচালিত হবে। প্রথম পরিষেবা:জোকা থেকে মাঝেরহাট ০৬.৫০টির পরিবর্তে সকাল ৬.৪০টায়। মাঝেরহাট থেকে জোকা পর্যন্ত ০৭.০৩ (০৭.১৪ ঘণ্টায় পরিবর্তে)। শেষ পরিষেবা:জোকা থেকে মাঝেরহাট পর্যন্ত ৮.৩৬ পরিবর্তে ০৯.০৫ পর্যন্ত। মাঝেরহাট থেকে জোকা পর্যন্ত ০৮.৫৭ পরিবর্তে ৯.২৬ পর্যন্ত। রবিবার এই লাইনে কোনও পরিষেবা উপলব্ধ থাকবে না।

অন্য খবর দেখুন